РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

05 Број: 06-2/192 -12

28. септембар 2012. године

Б е о г р а д

З А П И С Н И К

14. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ

ОДРЖАНЕ 27. СЕПТЕМБРА 2012. ГОДИНЕ

Седница је почела у 09.35 часова.

Седницом је председавао мр Владимир Цвијан, председник Одбора.

Седници су присуствовали чланови Одбора:Драган Николић, Биљана Пантић, Срђан Миковић, Звонимир Стевић, Неђо Јовановић, Предраг Марковић, Мирна Косановић, Верољуб Арсић, заменик члана Одбора мр Небојше Стефановића, Војислав Вујић, заменик члана Одбора Петра Петровића.

Седници нису присуствовали чланови Одбора: Катарина Ракић, Јован Палалић, Душан Обрадовић, Мирко Чикириз, Чедомир Јовановић, Балинт Пастор, Ненад Чанак, као ни њихови заменици.

Поред чланова и заменика чланова Одбора, седници су присуствовали: Жељка Кнежевић, секретар у Министарству просвете, науке и технолошког развоја и Љиљана Тодоровић, руководилац групе у Министарству просвете, науке и технолошког развоја.

На предлог председника Одбор је једногласно утврдио следећи

Д н е в н и р е д

1.Разматрање амандмана на Предлог закона о изменама и допунама Закона о високом образовању, који је поднела Влада.

Председник Одбора мр Владимир Цвијан је предложио да Одбор обједини гласање о свим амадманима, осим o два амандмана које је поднео народни посланик Маријан Ристичевић, с тим да се о њима Одбор изјасни посебно.

Предлог је једногласно усвојен.

Одбор је размотрио амандмане на Предлог закона о изменама и допунама Закона о високом образовању, који је поднела Влада и сматра да су у складу са Уставом и правним системом следећи амандмани:

- на члан 2. који су заједно поднели народни посланици Светислава Булајић, Радмила Геров, Жарко Кораћ и Миљенко Дерета;

- на члан 2. који је поднео народни посланик Иван Карић;

- на члан 4. са исправком, који су заједно поднели народни посланици Донка Бановић, Милица Војић Марковић, Александар Пејчић и Ружица Игић;

- на члан 4. који је поднео народни посланик Иван Карић;

- на члан 4. који су заједно поднели народни посланици Светислава Булајић, Радмила Геров, Жарко Кораћ и Миљенко Дерета;

- на члан 4. који је поднео народни посланик Мирко Чикириз;

- на члан 4. који је поднео народни посланик Бранислав Блажић;

- на члан 5. који је поднео народни посланик Иван Карић,

- на члан 5. који су заједно поднели народни посланици Ружица Игић, Донка Бановић, Милица Војић Марковић и Александар Пејчић;

- на члан 6. који је поднео народни посланик Иван Јовановић;

- на члан 7. који је поднео народни посланик Иван Карић;

- на члан 7. који је поднео народни посланик Мирко Чикириз;

- на члан 7. који је поднео народни посланик Бранислав Блажић.

Одлука је донета једногласно.

За известиоца Одбора на седници Народне скупштине одређен је мр Владимир Цвијан.

Одбор је размотрио амандман на члан 5. који је поднео народни посланик Маријан Ристичевић, и сматра да није у складу са чланом 21. Устава Републике Србије.

Одлука је донета једногласно.

За известиоца Одбора на седници Народне скупштине одређен је мр Владимир Цвијан.

Одбор је размотрио амандман на члан 7. који је поднео народни посланик Маријан Ристичевић, и сматра да није у складу са чланом 21. Устава Републике Србије.

Одлука је донета једногласно.

За известиоца Одбора на седници Народне скупштине одређен је мр Владимир Цвијан.

У дискусији о амандманима народног посланика Маријана Ристичевића сви чланови Одбора су се сагласили да два амандмана нису у складу са Уставом, и да је битно да се прецизира да је то члан 21. Устава Републике Србије који прокламује начело забране дискриминације.

У дискусији су учествовали посланици Срђан Миковић, Верољуб Арсић, Неђо Јовановић, Предраг Марковић као и Љиљана Тодоровић из Министарства просвете, науке и технолошког развоја, која је истакла као битно да су сви студенти у равноправном положају, и да је Министарство приликом измене Закона о високом образовању сагледало све аспекте питања везаних за студенте.

Седница је завршена у 09.50 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић мр Владимир Цвијан